**Zempléni Z.H.K. Hulladékkezelési Közszolgáltató Nonprofit Kft.**

Székhely: 3916 Bodrogkeresztúr 0172/38. hrsz

Levelezési cím: 3510 Miskolc, Pf.: 514

***Hercsik István***

***ügyvezető igazgató részére***

**Tárgy: Közszolgáltatási szerződés megtámadására vonatkozó jognyilatkozat a Ptk 6:89. §. alapján**

Alulírott ***..........................................*** ügyvezető, mint a ***.........................................................................*** vállalkozás ( Székhely: ........................................................) cégjegyzésre jogosult képviselője a Zempléni Z.H.K. Nonprofit Kft. által 2016. 01. 04-én keltezett, és vállalkozásunkhoz 2016. január 07-én érkezett ............................. sorszámú hulladékgazdálkodási közszolgáltatási számlában közölt .................... Ft a követeléssel szemben

**kifogással élek.**

a jogtalan követelés visszavonását kérem.

A kifogás benyújtásával egyidőben az Önök által vélelmezetten létrejött „Közszolgáltatási szerződést” jelen jognyilatkozatommal

**megtámadom,**

és kérem, hogy a Polgári Törvénykönyvről szóló 2013. évi V. törvény 6:89. §. ( 1) bekezdése alapján a megkötésének időpontjától érvénytelenné nyilvánítsák.

**Indoklás:**

A Zempléni Z.H.K. Nonprofit Kft. 2015 szeptemberében közszolgáltatási szerződés megkötésére szólította fel vállalkozásunkat. A szerződés kísérőlevelében törvényi hivatkozások mellett fenyegető jellegű indoklásokkal bizonygatták, hogy a vállalkozásunk számára mint az „ingatlan használója” számára miért kötelező a szerződés megkötése.

Utaltak arra, hogy annak el nem fogadása esetén is létrejön a szerződés kizárólag azáltal, hogy Önök a szolgáltatást felkínálják és a teljesítésére Önök hetente egy szemétszállító autóval az ingatlan előtt elmennek. Tájékoztattak arról is, hogy a díjat a szerződés aláírásának hiányában is szeptembertől ki fogják számlázni.

Jogi jártasságom e területen nem lévén, időbe telt, míg

* a hulladékról szóló 2012. évi CLXXXV. törvény,
* a Polgári Törvénykönyvről szóló 2013. évi V. törvény,
* a Sátoraljaújhely Város Önkormányzat Képviselő-testületének 1/2014. (I.16.) önkormányzati rendelete a hulladékgazdálkodási közszolgáltatásról,
* a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet

ide vonatkozó előírásait részletesebben megismerhettem.

Időközben a ............................. sorszámú hulladékgazdálkodási közszolgáltatási számlájukat megküldték, mely alapján a felkínált, de igénybe nem vett közszolgáltatásért a díjat követelik.

A követelést Önök a fentebb hivatkozott jogszabályok alapján létrejött szerződésre alapozzák, azonban ez a szerződés semmis.

**A hulladékról szóló 2012. évi CLXXXV. törvény az alábbiakat tartalmazza:**

2. § (1) E törvény alkalmazásában:

....

34. ***ingatlanhasználó****:*az ingatlan birtokosa, tulajdonosa, vagyonkezelője, valamint a társasház és a lakásszövetkezet, aki (amely) a hulladékgazdálkodási közszolgáltatást e törvény szerinti szerződéses jogviszony keretében kötelező jelleggel igénybe veszi és akinek (amelynek) a közszolgáltató rendszeres időközönként rendelkezésére áll;

**Sátoraljaújhely Város Önkormányzat Képviselő-testületének 1/2014. (I.16.) önkormányzati rendelete a hulladékgazdálkodási közszolgáltatásról:**

**15.§ (1)** **Az ingatlanhasználó köteles** az ingatlanán keletkező települési hulladék kezelésére az önkormányzat által szervezett közszolgáltatást igénybe venni, és a hulladékot a begyűjtésre e rendeletben feljogosított közszolgáltatónak átadni.

….

17.§ (1) A hulladékgazdálkodási közszolgáltatási szerződés a **közszolgáltató és az ingatlanhasználó között** írásban jön létre.

....

(4) A hulladékgazdálkodási közszolgáltatási szerződés megkötésének bármely félnek felróható magatartása következtében történő elmaradása esetén, a hulladékgazdálkodási közszolgáltatási szerződés ráutaló magatartással jön létre az írásos szerződés tartalmával egyezően.

(5) A (4) bekezdésben szabályozott ráutaló magatartást jelenti, ha a közszolgáltató a közszolgáltatást a szállítójármű rendelkezésre tartásával felajánlja, vagy, ha az ingatlan használója a hulladékgyűjtő edényzetet, vagy hulladékgyűjtő zsákot a szállítás érdekében kihelyezi.

Fentiekből egyértelműen az következik, hogy a hulladékgazdálkodás szerződés **alapvetően az ingatlanhoz kötődik**, és annak kötelező igénybevételét **az ingatlan birtokosa, tulajdonosa, vagyonkezelője, valamint a társasház és a lakásszövetkezet** számára írja elő valamennyi jogszabály.

A Sátoraljaújhely, ................... számú ingatlan esetében ( mely egy helyrajzi számmal, és egyetlen ingatlanegységként szerepel) **az ingatlan birtokosa egyúttal tulajdonosa** ***...........................................*** (természetes személy), aki hulladékgazdálkodási közszolgáltatási szerződéssel rendelkezik, a közszolgltatást igénybe veszi, annak díját megfizeti.

**A ....................................................... vállalkozás, mint gazdasági társaság ezen az ingatlanon nem rendelkezik tulajdonjoggal, ennek az ingatlannak nem birtokosa, nem vagyonkezelője, továbbá nem társasház és nem lakásszövetkezet.**

A kötelező közszolgáltatási szerződés megkötésére kizárólag azáltal, hogy székhelycímként a fenti ingatlan szerepel, ilyen formán tehát

***társaságunk nem kötelezett,***

***így a jogszabály alapján ez a szerződés nem jöhetett létre.***

A Ptk. 6:89. §. alapján a szerződés megtámadásának lehetősége jelen jognyilatkozat benyújtásakor nyitva áll, társaságunk a megtámadási határidő megnyílása után a szerződési akaratát nem erősítette meg, a megtámadás jogáról nem mondott le.

Sátoraljaújhely, 2016. január ............

**....................................................**

**cégszerű aláírás**